...és ha a személyes élményre vágysz, hogy valamit imádj,
mert ez az, ami hiányzik az életedből...
Úgy értem, amit az egyházak kínálnak az igencsak absztrakció,
meg kell másznod a létrát ahhoz,
hogy képes légy elfogadni, hogy „na igen,
erre tényleg érdemes odafigyelni”.
A társadalom pszichedelikus
rétege
az élményre utazik.
És ez elérhető. Bizonyos értelemben reformátusok vagyunk.
Nem etikailag vagy önmegtartóztatás szempontjából,
hanem azért mert ragaszkodunk a misztériummal való közvetlen, személyes kapcsolathoz.
Ez valami nagyon új dolog.
Teljesen elfogadtuk azt,
hogy az igazság hierarchiákon keresztül,
tulajdonképpen a hírekből - Times, The Washington Post stb.
száll le hozzánk fogyasztókhoz különböző képekben, hogy mi a helyzet a világban.
Ez az elképzelés, hogy valójában többet tudhatsz a valóságról,
mint a „Scientific American" és a „Journal of Foreign Affairs"
szerkesztőségei együttvéve, elég ijesztő.
Mindig eladjuk magunkat. Nem jövünk rá, hogy az egyénen múlik!
Ha bevesszük, hogy az egyetemen vagy lent a laborban az emberek értik az univerzumot,
az rajtunk még nem segít.
Neked kell megértened a világegyetemet!
És, ha nem értesz a parciális differenciálszámításhoz,
akkor a saját elméletednek az univerzum működéséről
működnie kell parciális differenciálszámítás nélkül is!
Más szóval sehol sincs megírva, hogy csak egy modell működhet.
Sőt, úgy gondolom, hogy minden megszokottól eltérő modellnek meg kell adni az esélyt.
Ez egy lehetőség! És úgy kell hozzáállnunk az élethez, mint egy lehetőséghez.
Mit kezdesz vele?
Félsz tőle?
Egyes emberek úgy tűnik, úgy élik az életüket,
hogy halálos ágyuk jelenetét rendezik.
Azt akarják, hogy egy hatalmas kastélyban történjen,
a kert legyen szépen rendben tartva,
a szoba, amiben meghalnak, legyen tele szépművészettel,
a szerető örökösök pedig kétségbeesetten gyűljenek össze, mialatt utolsó szavaikat mormolják...
És egész életüket az eltávozásuk drámai forgatókönyvének írásával töltik.
Ezért persze keményen meg kell dolgoznod. Össze kell szedned azt a pénzt, hogy megvedd azt a házat,
az összes gyereket neked kell nemzened,
taníttatnod kell saját értékrendednek megfelelően,
hogy aztán ebben a helyzetben jól viselkedjenek és ne szúrjanak hátba.
Meg kell teremtened a hűséget, a tulajdont, a hatalmat,
hogy aztán ne ismeretlenül, az út szélén halj meg teljesen magadra hagyva.
Viszont másrészről milyen volt ennek az életnek a minősége?
Az élet egy lehetőség!
Mekkora nyomást kell gyakorolnod?
Hány helyre kell elmenned?
Mennyi drogot kell kipróbálnod?
Hány féle szexuális pózzal kell kísérletezned?
Hány féle szakmát kell tanulnod? És a többi...
Szerintem ez attól függ, mennyire veszed komolyan.
Úgy gondolod az élet csak egy vicc és neked teljesen megfelel,
ha egy fenyődobozban végzed és örökre elfelejtenek?
Vagy van benned  valami belső vigasz, hogy nem így fog történni,
és majd a nagy egyéniségekhez távozol el, és mindenki máshoz, aki eddig meghalt?
Vagy hogyan?
Én úgy gondolom, ez olyan, mint egy telefonfülke, amit vízzel töltenek fel,
és láthatod, hogy amikor a víz eléri a fülke tetejét,
akkor meg fogsz halni.
Tehát van harminc éved,
hogy ráébredj: Élünk! Ehhez nem férhet kétség!
Nagyon valószínűtlen, hogy élnünk „kellene",
hogy itt „kellene" lennünk, gondolkodnunk, éreznünk, osztoznunk.
A tény, hogy életben vagyunk, elindítja az egész játékot.
Ez azt jelenti, hogy valószínűleg bármi megtörténhet.
De kétlem, hogy könnyű dolgod van.
Lefogadom, hogy nagyon-nagyon okosnak kell lenned, hogy rájöjj a dolgokra és jól csináld.
Tehát azt hiszem, nekem van egy afféle személyes vallásom: az intelligencia.
Nem az a lényeg, hogy milyen jó vagy, hanem, hogy milyen fortélyos.
Ez volt Odüsszeusz virtusa is.
Mindig ez volt a jelzője: A fortélyos Odüsszeusz.
A valóság egy afféle útvesztő.
Nem a gyorsaké a verseny, hanem a gondolkodóké. Az óvatosaké, akik ki tudják ezt az egészet bogozni.
A kirakós megoldásához a pszichedelikumok óriási segítséget nyújtanak,
mert kitágítják az elme területeit,
és ez az, ami szükséges ahhoz, hogy sikerrel járj...
Eredeti videót feltöltötte: ksqmusic
Orichalcum Workshop | o-ws.hu
